Gunnar Sethil

Gunnar Sethil (født 28. november 1872 i Brandval, død 20. mars 1941) var en norsk fagforeningsmann og politiker, hjemmehørende i Arbeiderpartiet.

Sethil var sønn av en husmann. Han gikk Amtsskolen i Hedmark i årene 1887–1888 og gikk ut fra Jønsberg Landbruksskole i 1892. Han arbeidet så som agronom og skog- og anleggsarbeider fram til han begynte som forretningsfører i Arbeidernes Faglige Landsorganisasjon (1906–1907).

Sethil var medlem av DNAs sentralstyre fra 1904 til 1906, og representerte partiet i Oslo bystyre i fem perioder fra 1904 til 1919. Fra 1919 til 1921 var han 1. suppleant til Stortinget. Han representerte «Oslo: 2den kreds, Grunerløkken», var varamedlem i Sosialkomiteen og møtte en måneds tid for Ole O. Lian.

I fagbevegelsen er Sethil først og fremst kjent som Norsk Kommuneforbunds formann. Han ledet NKF gjennom forbundets første femten år, fra 1920 til 1935. Før den tid hadde han imidlertid hatt flere faglige verv. Han var formann i Kristiania Sten- og sementarbeiderforening (1902–1905), medlem av Norsk Arbeidsmandsforbunds forretningsutvalg (1902–1918) og viseformann i  Arbeidsmandsforbundet (1908–1918). Han var også redaktør for Arbeidsmandsforbundets og Kommuneforbundets fagblad 

I alle årene fra 1903–1920 og 1923–1927 satt han i Landsorganisasjonens sekretariat.

Sethil døde i 1941. Norsk Kommuneforbund fikk reist en minnestein, utført av billedhogger Torleiv Agdestein, på Vår Frelsers gravlund i Oslo 22. mars 1947.

Bibliografi 
 Et utvalg av artikler og vers gjennom 30 år, Det norske arbeiderpartis forlag, Oslo 1932

Referanser

Eksterne lenker 
 

Norske fagforeningspersoner
Norske anleggsarbeidere
Personer fra Kongsvinger kommune